Universiti Negara Ural

Universiti Negara Ural A. M. Gorky (, , singkatan USU atau УрГУ) ialah sebuah universiti awam yang terletak di bandar Yekaterinburg, Wilayah Sverdlovsk, Rusia. Universiti ini ditubuhkan pada 1920 sebagai Universiti Ural. Meskipun begitu, universiti ini adalah sebahagian daripada Universiti Persekutuan Ural sejak 12 Mei 2011, dan oleh itu, tidak lagi berfungsi sebagai universiti yang tersendiri. Setakat 2010, terdapat lebih 15 ribu orang menjadi pelajar di USU termasuk kira-kira 8,000 orang pelajar sepenuh masa.

 Sejarah 
Universiti Ural mula-mula ditubuhkan pada Oktober 1920 menerusi dekri pihak kerajaan Soviet di Yekaterinburg, menjadikan ini universiti kedua yang ditubuhkan di Ural selepas Universiti Perlombongan. Namun begitu, akibat masalah pengurusan universiti akibat kekurangan dana, universiti itu terpaksa dipisahkan menjadi USU dan Institut Politeknik Ural (kini Universiti Teknikal Negara Ural, USTU-UPI). Pada 1936, universiti ini dinamakan semula sempena salah satu pengusaha-pengusaha penubuhan USU, A. M. Gorky. Pada 1970, USU dikurniakan dengan pingat Darjah Panji Merah Buruh Soviet.

Pada 2009, Presiden Rusia Dmitry Medvedev mengisytiharkan sebuah dekri berkenaan penggabungan semula USU dan USTU-UPI untuk membentuk Universiti Persekutuan Ural (UFU). Pada Februari 2011, Menteri Pendidikan dan Sains Andrei Fursenko menandatangani peraturan berkenaan penggabungan tersebut yang berkuatkuasa dalam masa tiga bulan.Приказ министра образования и науки РФ от 02.02.2011 № 155 «О реорганизации федерального государственного автономного образовательного учреждения высшего профессионального образования „Уральский федеральный университет имени первого Президента России Б. Н. Ельцина“ и Государственного образовательного учреждения высшего профессионального образования „Уральский государственный университет им. А. М. Горького“». pdf   Universiti Negara Ural secara rasminya diisytiharkan bergabung pada 11 Mac 2011 apabila pihak Rusia tidak lagi mengiktiraf USU sebagai entiti yang sah, dan sebaliknya mengesahkan pembentukan UFU.

 Senarai rektor 

 2 September1920  - 30 November 1921  - Albert Petrovich Pinkevich
 30 November 30, 1921  - 27 November 1923  - Boris Vladimirovich Didkovsky
 November 27, 1923  - December 10, 1924  - Vladimir Vasilyevich Alferov
 10 Disember 1924  - 6 Mei 1925  - Sergei Alekseevich Bessonov
 14 November 1931  - 3 Januari 1932  - Anatoly Sergeevich Sokolov
 3 Mei 1932  - 9 Julai 1933  - Nikolai Andreevich Derbukov
 9 Julai 1933  - 13 Mei 1934  - Zinaida (Evfimia) Fedorovna Torbakova (pemangku)
 27 Jun 1934  - 2 Jun 1935  - Victor Valerianovich Mokeev
 2 Jun 1935  - 3 September 1937  - Zinaida (Evfimia) Fedorovna Torbakova
 3 September 1937  - 28 Mei 1939  - Semyon Matveevich Evminov
 29 Julai 1939  - 26 November 1941  - Nikolai Pavlovich Popov
 26 Disember 1941  - Mei 1944  - Andrey Fedorovich Elyutin
 13 Jun 1944  - 28 Februari 1946  - Ivan Dmitrievich Sedletsky
 20 April 1946  - November 1956  - Grigory Ivanovich Chufarov
 Disember 1956  - 30 Julai 1963  - Sergei Vasilievich Karpachev
 30 Julai 1963  - 20 Ogos 1968  - Boris Pavlovich Kolesnikov
 9 Ogos 1968  - 30 September 1976  - Vasily Aleksandrovich Kuznetsov
 25 Oktober 1976  - 24 Jun 1993  - Parigory Evstafievich Suetin
 24 Jun 1993  - Disember 2006  - Vladimir Evgenievich Tretyakov
 Disember 2006  - 7 Jun 2007  - Valery Nikolaevich Larionov (pemangku)
 8 Jun 2007  - 12 Mei 2011  - Dmitry Vitalievich Bugrov

Selain itu, USU juga mempunyai seorang presiden sebelum bergabung menjadi UrFU, iaitu bekas rektor Vladimir Evgenievich Tretyakov yang memegang jawatan sejak 13 Februari 2007.

 Struktur 
USU memiliki dua buah kampus, iaitu di Noyabrsk, Tyumen dan Novouralsk, Sverdlovsk. USU terdiri daripada 95 buah departmen serta dua buah institut kajian, Institut Fizik dan Matematik Gunaan dan Institut Bahasa dan Kebudayaan Rusia. USU memiliki 14 buah fakulti, iaitu:

 Fakulti Am
 Biologi
 Ekonomi
 Filologi
 Falsafah
 Hubungan Antarabangsa
 Kewartawanan

 Pengajian Seni dan Kebudayaan
 Fizik
 Sains Politik dan Sosiologi
 Kimia
 Sejarah
 Matematik dan Mekanik

 Kedudukan carta 
USU berada dalam kedudukan ke-25 dalam kalangan universiti di Rusia oleh Kementerian Pendidikan pada 2004.The official university ranking of the Russian Ministry for Education, 2004 Berdasarkan Webometric Ranking, USU berada di kedudukan ketujuh di Rusia.USU on the top 100 Webometrics 's list of universities in Russia

 Rujukan 

 Pautan luar 



Kategori:Universiti dan kolej di Rusia
Kategori:Penubuhan 1920
Kategori:Yekaterinburg
Kategori:Universiti Persekutuan Ural